CELEX: 62008CA0358
Language: hu
Date: 2009-12-02 00:00:00
Title: C-358/08. sz. ügy: A Bíróság (nagytanács) 2009. december 2-i ítélete (a House of Lords (Egyesült Királyság) előzetes döntéshozatal iránti kérelme) — Aventis Pasteur SA kontra OB (85/374/EGK irányelv — A hibás termékekért való felelősség — 3. és 11. cikk — Téves gyártónak minősítés — Bírósági eljárás — Az eredeti alperes perből való elbocsátása és helyette a gyártó megidézése iránti kérelem — Elévülési idő lejárta)

30.1.2010   
            
            
               HU
            
            
               Az Európai Unió Hivatalos Lapja
            
            
               C 24/11
            
         A Bíróság (nagytanács) 2009. december 2-i ítélete (a House of Lords (Egyesült Királyság) előzetes döntéshozatal iránti kérelme) — Aventis Pasteur SA kontra OB
   (C-358/08. sz. ügy) (1)
   
   (85/374/EGK irányelv - A hibás termékekért való felelősség - 3. és 11. cikk - Téves „gyártónak” minősítés - Bírósági eljárás - Az eredeti alperes perből való elbocsátása és helyette a gyártó megidézése iránti kérelem - Elévülési idő lejárta)
   2010/C 24/17
   Az eljárás nyelve: angol
   
      A kérdést előterjesztő bíróság
   
   House of Lords
   
      Az alapeljárás felei
   
   
      Felperes: Aventis Pasteur SA
   
      Alperes: OB
   
      Tárgy
   
   Előzetes döntéshozatal iránti kérelem — House of Lords — A hibás termékekért való felelősségre vonatkozó tagállami törvényi, rendeleti és közigazgatási rendelkezések közelítéséről szóló, 1985. július 25-i 85/374/EGK tanácsi irányelv (HL L 210., 29. o.; magyar nyelvű különkiadás 15. fejezet, 1. kötet, 257. o.) értelmezése — Az állítólag hibás termék gyártójának tévedésből tekintett társaság ellen indított kereset — Lehetőség az irányelv 11. cikkében szereplő 10 éves határidő eltelte után az alperes más alperessel való felváltására — Az irányelv 3. cikkében meghatározott „gyártónak” nem minősülő személy alpereskénti megjelölése a 10 éves időtartam alatt
   
      Rendelkező rész
   
   A hibás termékekért való felelősségre vonatkozó tagállami törvényi, rendeleti és közigazgatási rendelkezések közelítéséről szóló, 1985. július 25-i 85/374/EGK tanácsi irányelv 11. cikkét úgy kell értelmezni, hogy az a nemzeti szabályozás, amely megengedi, hogy a bírósági eljárás során az alperest a perből elbocsássák, és helyette mást idézzenek meg, nem alkalmazható olyan módon, hogy az irányelv 3. cikke értelmében vett „gyártót” a 11. cikkben meghatározott határidő lejárta után, az elévülési időn belül más személlyel szemben indított eljárás alpereseként perbe lehessen vonni.
   Azonban egyrészt az említett 11. cikket úgy kell értelmezni, mint amely nem zárja ki azt, hogy a nemzeti bíróság úgy határozzon, hogy az e cikkben meghatározott határidőn belül, a 85/374 irányelv 3. cikkének (3) bekezdése szerinti „gyártó” 100 %-os leányvállalatával szemben indított bírósági eljárásban a leányvállalatot a perből elbocsátja, és helyette az említett gyártót idézi meg, ha a nemzeti bíróság azt állapítja meg, hogy az érintett termék forgalomba hozataláról valójában ez a gyártó döntött.
   Másrészt a 85/374 irányelv 3. cikkének (3) bekezdését úgy kell értelmezni, hogy ha a hibásnak vélt termék károsultja ésszerűen nem tudta megállapítani a termék gyártójának személyét azelőtt, hogy a termék szállítójával szemben érvényesítette igényét, akkor az említett szállítót különösen az említett irányelv 11. cikke alkalmazásában „gyártónak” kell tekinteni, amennyiben nem tájékoztatta saját kezdeményezésére és gondosan a károsultat a gyártó vagy a saját beszállítója személyéről, amit a nemzeti bíróságnak a konkrét ügy körülményeire tekintettel kell megvizsgálnia.
   
      (1)  HL C 260., 2008.10.11.